open-index/open-wikipedia-markdown huggingface dataset:
जोसेफ लिस्टर

right|thumb|250px|जोसेफ लिस्टर
**जोसेफ लिस्टर, प्रथम बैरन** (Joseph Lister, first Baron, सन् १८२७-१९१२), अंग्रेज शल्यचिकित्सक तथा पूतिरोधी शल्यकर्म (antiseptic surgery) के जन्मदाता थे।

''''== परिचय ==
जोसेफ लिस्टर का जन्म अपटन (एसेक्स) नामक ग्राम में हुआ था। इनके पिता जोसेफ़ जैक्सन लिस्टर ने अवर्णक लेंस तथा संयुक्त सूक्ष्मदर्शी में उन्नति कर, प्रकाशीय विज्ञान के क्षेत्र में नाम कमाया था। पुत्र ने लंदन के यूनिवर्सिटी कॉलेज से चिकित्सा शास्त्र में एम.बी. तथा एफ.आर.सी.एस. की उपाधियाँ सन् १८५२ में प्राप्त की। सन् १८५३ में इन्होंने एडिनबरा में जैम्स साइम नामक प्रसिद्ध शल्य चिकित्सक के अधीन काम करना आरंभ किया। सन् १८५६ में इन्होंने साइम की पुत्री से विवाह किया और राजकीय अस्पताल में सहायक सर्जन नियुक्त हुए।

विद्यार्थी अवस्था में ही लिस्टर ने सर्वप्रथम सिद्ध किया था कि चक्षुओं की परितारिका में दो भिन्न पेशियाँ होती हैं, जिनमें से एक तो पुतली को फैलाकर बड़ा तथा दूसरी संकुचित कर छोटा कर देती है। सन् १८५३ में आपने चर्म की अनैच्छिक पेशियों पर एक ग्रंथ प्रकाशित किया। सन् १८५७ में इन्होंने शोथ की प्रारंभिक अवस्था में सूक्ष्म रक्तवाहिनियों के कार्य तथा विविध उत्तेजकों के, इन पर और ऊतकों पर प्रभाव का दिग्दर्शन कराया। घावों में इन घटनाओं का विवेचन भी किया। सन् १८५९ में आपने एक लेख द्वारा मेढक के चर्म में वर्णपरिवर्तन की क्रिया पर प्रकाश डाला। इससे शोथ की प्रारंभिक अवस्था के परिवर्तनों का भी स्पष्टीकरण हुआ। इन विशिष्ट अनुसंधानों के अतिरिक्त लिस्टर ने शल्य चिकित्सा में क्रांतिकारी विधियों का आविष्कार तथा प्रचलन किया।

सन् १८६० में लिस्टर ग्लासगो विश्वविद्यालय में शल्य चिकित्सा के प्रोफेसर तथा कुछ ही समय पश्चात् राजकीय अस्पताल में शल्य चिकित्सक नियुक्त हुए। इस समय संवेदनहारी पदार्थों का आविष्कार कुछ वर्ष पूर्व हो जाने के कारण, बड़ी तथा दीर्घकालीन शल्यक्रियाएँ की जाने लगी थीं, जिनके पश्चात् रोगी में प्राय: भयानक सेप्टिक अवस्था उत्पन्न हो जाती थी। ग्लासगो का लिस्टरवाला अस्पताल इस संबंध में बदनाम था। इस विषय में चिंता करते हुए लिस्टर का ध्यान लुई पास्ट्यर के अनुसंधान की ओर गया। पास्ट्यर ने सिद्ध किया था कि हवा और धूल से लाए सूक्ष्म जीवों के कारण ही वस्तुएँ सड़ती है। इसी सिद्धांत के आधार पर लिस्टर ने ऐसे उपायों और द्रव्यों का उपयोग आरंभ किया जो इन सूक्ष्म जीवों को घाव में तथा उसके निकट मारकर उनका प्रभाव न होने दें। इस प्रकार इन्होंने शल्य चिकित्सा में न केवल पूतिदोषरोधी (antiseptic) वरन् अपूतिदोषी (aseptic) सिद्धांत का प्रतिपादन किया।

लिस्टर का अन्य महत् अनुसंधान कार्य घावों को सीने और धमनियों को बाँधने के लिए उपयुक्त तंतु के बारे में था। तब तक इस कार्य के लिए रेशम, या सन का डोरा काम में आते थे। इन पदार्थों को शरीर अवशोषित नहीं कर पाता था और इससे अनेक बार घातक द्वितीयक रक्तस्राव उत्पन्न हो जाता था। लिस्टर ने इस काम के लिए ताँत (catgut) को चुना, जो अवशोषित हो जाता है। ताँत की पुष्टता को हानि पहुँचाए बिना उसे विसंक्रमित (disinfect) करने की विधि की खोज में कई वर्ष लगे। लिस्टर के इन अनंसुधानों के कारण पेट, छाती और मस्तिष्क की शल्य चिकित्सा संभव हो गई।

सन् १८९५ से १९०० तक आप रॉयल सोसायटी के अध्यक्ष रहे। बैरन की उपाधि देकर आपको अभिजात वर्ग में सम्मिलित किया गया तथा सन् १९०९ में आपको 'ऑर्डर ऑव मेरिट' मिला। लिस्टर इंस्टिट्यूट ऑव मेडिसिन को लिस्टर के नाम से संयुक्त कर आपको सम्मानित किया गया। अपनी प्रतिभा से विश्व के प्राणियों का उपकार करनेवाले इस वैज्ञानिक ने ८५ वर्ष की दीर्घायु तक मानव सेवा की।

श्रेणी:शल्यचिकित्सक
प्रकाशीय सूक्ष्मदर्शी

right|thumb|300px|प्रकाशीय सूक्ष्मदर्शी
**प्रकाशीय सूक्ष्मदर्शी** (optical microscope) वे सूक्ष्मदर्शी हैं जो दृष्य प्रकाश तथा लेंसों का उपयोग करके छोटी वस्तुओं का की बड़ी छबि बनाते हैं। सबसे पहले ये ही सूक्ष्मदर्शी विकसित किए गये। वर्तमान समय में प्रयुक्त संयुक्त सूक्ष्मदर्शी (कम्पाउण्ड माइक्रोस्कोप) का आविष्कार १७वीं शताब्दी में हुआ था। मूलभूत प्रकाशीय सूक्ष्मदर्शी बहुत ही सरल युक्ति है किन्तु बहुत सी जटिल डिजाइनों वाले प्रकाश-सूक्ष्मदर्शी भी हैं जो रिजोल्युशन या कांट्रास्ट बढ़ाने के उद्देश्य से बनाये गये हैं।

प्रकाशीय सूक्ष्मदर्शी द्वारा निर्मित छबि को प्रकाश-संवेदी कैमरों द्वारा जतन किया जा सकता है।

प्रकाशीय सूक्ष्मदर्शी से भिन्न सूक्ष्मदर्शी भी हैं जो दृष्य प्रकाश नहीं प्रयोग करते, जैसे स्कैनिंग इलेक्ट्रान सूक्ष्मदर्शी, ट्रांसमिशन इलेक्ट्रान सूक्ष्मदर्शी आदि।

## इन्हें भी देखें
*इलेक्ट्रॉन सूक्ष्मदर्शी
*सूक्ष्मदर्शन (माइक्रोस्कोपी)

श्रेणी:सूक्ष्मदर्शी यंत्र
आन्तोनियो लिबराले

**आंतोनियो लिबराले** (Liberale Antonio) इटली का चित्रकार था। 

उसका जन्म १४४५ में हुआ था। इसका संबंध वेरोना आम्नाय से था। १४६५ ई. के पश्चात् यह वेरोना से मांट ओलिवटो चला आया और वहाँ तीन वर्ष तक धार्मिक पुस्तकों के निमित्त चित्र बनाता रहा। ये चित्र क्यूज़ी (Chiusi) में सुरक्षित हैं। १४८८ में पुन: वेरोना लौट आया और मृत्यु पर्यंत यहीं रहा। इसकी कतिपय मुख्य रचनाएँ हैं - 'मरियम संतों के साथ', 'माँ जी की पूजा', 'ईसा जन्म' और 'मरियम की मृत्यु'।

श्रेणी:चित्रकार
मन पवन की नौका

**मन पवन की नौका** कुबेरनाथ राय का निबन्ध-संग्रह है। इसमें भारत तथा सुवर्णभूमि एवं सुवर्णद्वीप के सांस्कृतिक सम्बन्धों का विवरण मिलता है। इसमें वृहत्तर भारत का विवरण भी मिलता है। यह साहित्यिक रचना द्वीपान्तर भारत ;दक्षिण-पूर्व एशियाद्ध का सांस्कृतिक सर्वेक्षण प्रस्तुत करती है। इसमें उन्होंने इस क्षेत्र की नृजातीय संरचना- ‘चाम्’ ‘मान्-ख्मेर’- एवं सांस्कृतिक संरचना में भारतीय तत्त्वों की उपस्थिति की तलाश की है। कुबेरनाथ राय इसे नृजातीय एवं अन्य तत्त्वों की दृष्टि से सांस्कृतिक भारत का ही एक अंग मानते हैं। (पुनः प्रकाशन प्रतिश्रुति प्रकाशन, कोलकाता)

## सन्दर्भ

श्रेणी:निबंध
श्रेणी:कुबेर नाथ राय
गुमान मिश्र

**गुमान मिश्र** संस्कृत और हिन्दी भाषा तथा साहित्यशास्त्र के पंडित थे।

ये सांडी (जिला हरदोई, उत्तर प्रदेश) के निवासी थे और सं० १८०६ वि० में वर्तमान थे। अपना परिचय देते हुए कवि ने स्वयं लिखा है कि वह मिश्र ब्राह्मण और सबसुख मिश्र का शिष्य है। कुछ समय तक ये दिल्ली में मुहम्मदशाह सम्राट् (१७१९-१७४८ ई०) के यहाँ राजा जुगुलकिशोर भट्ट के पास रहे। फिर पिहानी के मुहमदी महराज अकबर अली खाँ के यहाँ गए थे। उन्हीं की प्रेरणा से इन्होंने हर्षकृत संस्कृत ग्रंथ 'नैषध' को 'काव्यकलानिधि' नाम से हिंदी में भाषांतरित किया। इसका भाषांतरण काल सं० १८०५ वि० है। इस अनुवाद का प्रकाशन श्री वेंकटेश्वर प्रेस से हो गया है जो काफी अशुद्ध है। खोज रिपोर्टो में इसके अतिरिक्त इनकी दो और कृतियाँ कही गई हैं- अलंकार दर्पण और गुलाल चंद्रोदय। इनमें प्रथम का निर्माणकाल सं० १८१८ और दूसरे का सं० १८१९ वि० है। 'अलंकारदर्पण' का वर्ण्यविषय अलंकारों का वर्णन करना। श् 'गुलालचंद्रोदय' की रचना बिसवाँ (जिला सीतापुर) के तालुकेदार के आश्रय में हुई थी। 'नैषध' के अनुवाद को कवि ने नाना छंदों के करके सफल बनाने की चेष्टा की हैं, किंतु उसमें उसे पूर्ण सफलता नहीं मिल सकी है। काव्य चमत्कार की ओर कवि का स्वाभाविक रुझान था, यह इस अनुवाद से स्पष्ट ज्ञात होता है। कवि की रचनाओं से उसकी काव्य-कला-मर्मज्ञता तथा उसके अभिव्यंजन कौशल का अच्छा परिचय मिलता है।

## सन्दर्भ ग्रंथ
* रामनरेश त्रिपाठी : कविता कौमुदी, भाग० १. 
* मिश्रबंधु: मिश्रबंधु विनोद, 
* खोज विवरण, सन् १९०५ (प्रकाशन, नागरीप्रचारिणी सभा, काशी)।

श्रेणी:हिन्दी साहित्यकार
तोयामा प्रभाग

**तोयामा** जापान का एक प्रभाग है। यह हॉन्शू द्वीप के मध्य में स्थित है। इसकी उत्तरी सीमारेखा टोयामा का ही सागरतट है। यह लगभग १,६४४ वर्ग मील भूभाग पर फैला हुआ है। यहाँ की प्राकृतिक छटा बड़ी निराली है जो भीतर की ओर ऊँचाई में बढ़ती जाती है। तथा मध्यवर्ती भाग उत्तुंग पर्वतमालाओं से भरा हुआ है। इसकी राजधानी तोयामा नगर है।

श्रेणी:जापान का भूगोल
तोयामा

**तोयामा** (जापानी : 富山市 Toyama-shi?) जापान के तोयामा प्रभाग की राजधानी है। 

यह जिंट्सू (Jentsu) नदी के मुहाने पर तोयामा सागर के दक्षिणी किनारे पर बसा हुआ है। यह नागोया नगर से १७० किमी उत्तर, उत्तर-पूर्व की दिशा में है। तोयामा, जापान का एक मुख्य बंदरगाह भी है। द्वितीय विश्वमहायुद्ध में यह नगर नष्ट भ्रष्ट हो गया था। पर अब यह उन्नतिशील नवीन व्यापारिक केंद्र के रूप में विकसित हुआ है। यहाँ सूती वस्त्र, रेशम, ऐल्यूमिनियम की वस्तुएँ, लकड़ी के सामान एवं खिलौने बनाने के अनेक छोटे बड़े औद्योगिक संस्थान हैं।

श्रेणी:जापान के नगर
क्रान्तिकारी (घोषणा पत्र)

**क्रान्तिकारी (घोषणा पत्र)** हिन्दुस्तान रिपब्लिकन ऐसोसिएशन द्वारा ब्रिटिश राज में १ जनवरी १९२५ को मूलत: अंग्रेजी में **दि रिवोल्यूशनरी** के नाम से प्रकाशित किया गया था। भारत की क्रान्तिकारी पार्टी का यह घोषणा पत्र काकोरी काण्ड में एक दस्तावेज़ के रूप में ख़ुफ़िया पुलिस द्वारा अदालत में पेश किया गया था। इसकी भाषा इतनी खतरनाक थी कि इसे पढ़ते ही ब्रिटिश साम्राज्य का सिंहासन की चूलें लन्दन तक में हिल उठीं थीं। इसका अविकल हिन्दी काव्यानुवाद सन् २००६ में प्रकाशित हुआ था। **क्रान्तिकारी** के नाम से प्रकाशित ४ पृष्ठ के इस घोषणा पत्र पर शीर्षक के दोनों ओर इसके ध्येय वाक्य इस प्रकार लिखे हुए थे - "चाहें छोटा हो या बड़ा, गरीब हो या अमीर, प्रत्येक को मुफ्त न्याय और समान अवसर मिलेगा।" घोषणा पत्र के प्रारम्भ में ही लिखा गया था- "प्रत्येक सच्चे भारतीय को चाहिये कि वह इसे पूरा पढ़े और अपने आत्मीय व इष्ट-मित्रों तक पहुँचाये।" घोषणा पत्र के अन्त में भारतीय प्रजातन्त्र संघ (हिन्दुस्तान रिपब्लिकन ऐसोसिएशन) के अध्यक्ष के रूप में विजयकुमार के नाम से हस्ताक्षर किये गये थे। 

हिन्दुस्तान रिपब्लिकन ऐसोसिएशन की ओर से १ जनवरी १९२५ को प्रकाशित चार पृष्ठ का यह घोषणा पत्र एक इश्तहार के रूप में जनवरी १९२५ के अन्तिम सप्ताह में हिन्दुस्तान के सभी प्रमुख स्थानों पर वितरित किया गया था। यह इश्तहार जानबूझ कर अंग्रेज़ी में **दि रिवोल्यूशनरी** के नाम से इसलिए छापा गया था ताकि सभी अंग्रेज़ इसका मतलब समझ सकें। इसमें विजय कुमार के छद्म नाम से रामप्रसाद 'बिस्मिल' ने अपनी पार्टी की विचार-धारा का खुलासा करते हुए साफ़ शब्दों में बताया था कि क्रान्तिकारी इस देश की शासन व्यवस्था में किस प्रकार का बदलाव करना चाहते हैं और इसके लिये वे क्या-क्या कर सकते हैं।

केवल इतना ही नहीं, इस पत्र में गान्धी जी की नीतियों का मजाक बनाते हुए यह प्रश्न भी उछाला गया था कि जो व्यक्ति स्वयं को आध्यात्मिक और महात्मा कहता है परन्तु अंग्रेज़ों से खुलकर बात करने में हमेशा ही डरता रहता है। आखिर इसका रहस्य क्या है?" घोषणा पत्र की ये पंक्तियाँ देखें-

*करने को वे आदर्शों का ढोंग खूब करते हैं। सत्य हमेशा कहने का खोखला दम्भ भरते हैं।*
*पूर्ण स्वराज्य चाहिये यह सच साफ-साफ कहने में, पता नहीं क्यों वे इतना अंग्रेजों से डरते हैं?*

*आदर्शों को जीने वाले दुःख ही दुःख सहते हैं। राष्ट्र तभी बनते हैं जब आदर्श उच्च रहते हैं।*
*पूर्ण स्वराज्य माँगने से हरदम डरने वाले भी, जाने कैसे वे अपने को आध्यात्मिक कहते हैं?*

*ऊपर से दिखते हों पर क्या वे सचमुच ऐसे हैं? जिसे 'महात्मा’ कहते हो क्या उसमें गुण वैसे हैं?*
*समय आ गया है यह सच्चाई सबको बतला दो, ऊपर से जो दिखते हैं, वे अन्दर से कैसे हैं?*

घोषणा पत्र में हिन्दुस्तान के सभी नौजवानों को ऐसे छद्मवेषी महात्मा के बहकावे में न आने की सलाह भी दी गयी थी। इसके अतिरिक्त सभी नवयुवकों से इस गुप्त क्रान्तिकारी पार्टी में शामिल होकर अंग्रेज़ों से दो-दो हाथ करने का खुला आवाहन भी किया गया था। दि रिवोल्यूशनरी के नाम से अंग्रेज़ी में प्रकाशित इस घोषणा पत्र में क्रान्तिकारियों के वैचारिक चिन्तन को भली-भाँति समझा जा सकता है।

## सन्दर्भ

## बाहरी कड़ियाँ
* [क्रान्तिकारी (घोषणा पत्र)](https://web.archive.org/web/20140201185205/https://wikisource.org/wiki/%E0%A4%95%E0%A5%8D%E0%A4%B0%E0%A4%BE%E0%A4%A8%E0%A5%8D%E0%A4%A4%E0%A4%BF%E0%A4%95%E0%A4%BE%E0%A4%B0%E0%A5%80_(%E0%A4%98%E0%A5%8B%E0%A4%B7%E0%A4%A3%E0%A4%BE_%E0%A4%AA%E0%A4%A4%E0%A5%8D%E0%A4%B0)) - हिन्दी विकिस्रोत पर
ग्लासगो विश्वविद्यालय

**ग्लास्गो विश्वविद्यालय** ) अंग्रेजी बोलने वाले दुनिया में चौथा सबसे पुराना विश्वविद्यालय और स्कॉटलैंड के चार प्राचीन विश्वविद्यालयों में से एक है। विश्वविद्यालय 1451 में स्थापित किया गया था और विभिन्न निकायों द्वारा संकलित तालिकाओं में अक्सर दुनिया के शीर्ष 100 विश्वविद्यालयों में इसे स्थान दिया गया है।

## उल्लेखनीय पूर्व छात्र


File:Lister Joseph.jpg| लार्ड लिस्टर
File:Francis Hutcheson b1694.jpg| फ्रांसिस हचसन
File:ThomasReid.jpg| थॉमस रीड
File:Lord Kelvin photograph.jpg| लार्ड केल्विन
File:Black Joseph.jpg| जोसफ ब्लैक
File:Watt James von Breda.jpg| जेम्स वाट


## सन्दर्भ

श्रेणी:स्कॉटलैंड के विश्वविद्यालय
दौलतराव शिंदे

**व़कील मुत्लक़ आमीर अल उमरा महाराजा श्रीमंत दौलत राव सींदिया महादर सरना** (१७७९ ई. - सन् १८२७ ई.) ग्वालियर के महाराजा थे। उन्होने १७९४ से १८२७ तक अपनी मृत्यु तक शासन किया।

thumb|right|महाराजः श्रीमंत दौलत राव़ सींदिय्ह की शाही सील

## परिचय
महादजी शिंदे की मृत्यु के पश्चात् उसका दत्त्क पुत्र दौलतराव १४ वर्ष की अपिरपक्व अवस्था में उसका उत्तराधिकारी बना। एक तो वह प्रकृति से उद्धत तथा अदूरदर्शी था; दूसरे नीम चढ़े करेले की तरह उसे कुसंगति भी बाजीराव जैसे धूर्त और शर्जाराव जैसे नृशंस व्यक्तियों की मिली। फलत: पारस्परिक विग्रह से प्रताड़ित महाराष्ट्र और भी द्रुतगति से पतनोन्मुख हुआ। पेशबा माधवराव की मृत्यु पर उत्तराधिकार के प्रश्न के लेकर नाना फड़निस, बाजीराव, शिंदे, तथा तथा होल्कर में पारस्परिक कुचक्र चल निकले। इसी समय दौलतराव, शर्जाराव जिसकी पुत्री बैजाबाई से उसका विवाह हुआ, के संपर्क में आया। दौलतराव, बाजीराव तथा शर्जाराव का गुट्ट बना। इन्होनें नाना फड़नवीस को बंदी बनाया तथा होल्कर की उत्तराधिकार समस्या में हस्तक्षेप किया। तज्जनित युद्ध में दौलतराव तथा पेशवा की समिलित सेना की यशवंतराव होल्कर द्वारा पूर्ण पराजय हुई। वयोवृद्ध राजनीतिज्ञ नानाफडनवीस की मृत्यु से महाराष्ट्र संघ पर रहा सहा नियंत्रण हट जाने के कारण उसका पतन अवश्यंभावी हो गया। द्वितीय आंग्ल-मराठा-युद्ध में अंगरेजों द्वारा परास्त हो दौलतराव सुर्जीअर्जन गाँव की संधि करने के लिए विवश हुआ, जिससे उसके राज्य का यथेष्ट भाग अँगरेजों को समर्पित हुआ। अंतिम आंग्ल-मराठा-युद्ध के पूर्व लार्ड हेस्टिग्ज ने कूटनीति द्वारा दौलतराव को पिंडारियों से विलग कर, उसके विरुद्ध सहायता प्रदान करने के लिए मजबूर किया, जिससे उसकी शक्ति क्षीणतर हो गई। युद्ध में महाराष्ट्र साम्राज्य के ही विध्वस्त हो जाने के कारण, दौलतराव पंगुशक्ति रह गया। 1827  में उसकी मृत्यु हो गई।

## सन्दर्भ ग्रन्थ
* हिस्ट्री ऑफ दि मराठाज - ग्रांट डफ; 
* दि न्यू हिस्ट्री ऑव दि मराठाज - जी.एस. सरदेसाई; 
* पूना रेजिडेन्सी करेस्पांडेंस वॉल्यूम क्ष्क्ष्क्ष्; 
* दौलतराव सिंधिया ऐंड नॉर्दर्न इंडियन अफेयर्स (१७९४-१७९९) - एडिटेड बाई डॉ॰ जदुनाथ सरकार; 
* दौलतराव सिंधिया ऐंड नार्दर्न इंडियन अफेयर्स - एडिटेड बाई डॉ॰ रघुबीरसिंह; 
* फाल ऑव दि मुगल एंपायर - डॉ॰ जदुनाथ सरकार; 
* मराठा अणि इंग्राज - एन.सी. केलकर।
* 

श्रेणी:भारत का इतिहास
श्रेणी:भारत के शासक
ओकी द्वीपसमूह

right|thumb|300px|ओकी द्वीपसमूह
**ओकी द्वीपसमूह** (Oki Islands (隠岐諸島 Oki-shotō?, or 隠岐群島 Oki-guntō)) शिमाने द्वीपसमूह के अंग हैं जो जापान के अधिकार में हैं। इनमें एक बड़ा द्वीप है जिसे 'डोगो' कहते हैं तथा तीन छोटे-छोटे द्वीप, चिबूरीशिमा, निशीनोशिमा और नाकानोशिमा हैं जिन्हें सामूहिक रूप से 'डोज़िन' कहा जाता है। 

इनका कुल क्षेत्रफल ३४६.१ वर्ग किलोमीटर है। कुल तटीय लंबाई १३० मील है। डोगो द्वीप का प्रमुख नगर सैगो है जो शिमाने द्वीप के सकाई बंदरगाह से ४० मील दूर है। 'ओकी-नो-शिमा' का अर्थ है 'दूर के द्वीप'। इनकी जापानी इतिहास में बड़ा महत्वपूर्ण स्थान रहा है।

श्रेणी:जापान का भूगोल
निर्मल भारत अभियान

**निर्मल भारत अभियान** भारत सरकार द्वारा शुरू किया गया एक कार्यक्रम था। यह 2012 को शुरु किया गया। का उद्देश्य खुले स्‍थान पर मल त्‍याग की पारम्परिक प्रथा को पूरी तरह समाप्‍त करना है। इसका नाम पहले'सम्पूर्ण स्वच्छता अभियान' था।

## लक्ष्‍य

#  **संपूर्ण स्‍वच्‍छता पर्यावरण का सृजन - 2017 तक** : एक स्‍वच्‍छ परिवेश की प्राप्ति और खुले स्‍थान पर मल त्‍याग की समाप्ति, जहां मानव मल अपशिष्‍ट का सुरक्षित रूप से प्रबंधन और निपटान किया जाता है।
#  **उन्‍नत स्‍वच्‍छता प्रथाएं अपनाना - 2020 तक** : ग्रामीण क्षेत्रों में रहने वाले सभी लोगों को, खास तौर पर बच्‍चों और देखभालकर्ताओं द्वारा हर समय सुरक्षित स्‍वच्‍छता प्रथाएं अपनाना।
#  **ठोस और तरल अपशिष्‍ट प्रबंधन - 2022 तक** : ठोस और तरल अपशिष्‍ट का प्रभावी प्रबंधन इस प्रकार करना कि गांव का परिवेश हर समय स्‍वच्‍छ बना रहे।

## कार्यनीति
ग्रामीण क्षेत्रों में इसे प्राप्‍त करने के लिए विभाग ने आने वाले वर्षों के लक्ष्‍यों को पूरा करने के लिए निम्‍नलिखित कार्यनीति बनाई हैं-

#  खुले स्‍थान पर मल त्‍याग की पारंपरिक आदत को पूरी तरह समाप्‍त करना और इसे इतिहास की घटना बना देना।
#  ठोस और तरल अपशिष्‍ट के सुरक्षित प्रबंधन के लिए प्रणालियों को प्रचालित करना।
#  उन्‍नत स्‍वच्‍छता व्‍यवहारों को अपनाने के लिए बढ़ावा देना।
#  सुभेद्य समूहों जैसे महिलाओं, बच्‍चों, वृ‍द्ध और विकलांग व्‍यक्तियों पर विशेष ध्‍यान सहित इसकी पहुंच में असमानता को संबोधित करना।
#  सुनिश्चित करना कि प्रदाता के पास इस स्‍तर पर सेवाओं की प्रदायगी की क्षमता तथा संसाधन हैं।
#  ग्रामीण विकास, स्‍वास्‍थ्‍य, पर्यावरण और सुभेद्य वर्गों से संबंधित सार्वजनिक क्षेत्र एजेंसियों में सहयोग को उद्दीपित करना और समर्थ बनाना।
#  कार्यनीति के लक्ष्‍यों को पूरा करने के लिए व्‍यापार, शिक्षा और स्‍वैच्छिक क्षेत्र के भागीदारों के साथ मिलकर कार्य करना।

## बाहरी कड़ियाँ
*'''निर्मल भारत''' : सभी के लिए संपूर्ण स्‍वच्‍छता
*निर्मल भारत अभियान लागू करने के लिए राष्‍ट्रीय विचार–विमर्श

श्रेणी:भारत में सरकारी योजनाएँ
मर्सेलीन बर्टलो

right|thumb|300px|प्रसिद्ध रसायनज्ञ '''पीईएम बर्टेलो'''
बर्टलो, पी.ई.एम. (Pierre Eugène Marcellin Berthelot ; 25 अक्टूबर 1827 – 18 मार्च 1907) फ्रांस के रसायनज्ञ तथा राजनेता थे। ऊष्मारसायन के क्षेत्र में थॉमसन-बर्टेलो सिद्धान्त के लिए वे प्रसिद्ध हैं। उन्होने अकार्बनिक पदार्थों द्वारा बहुत से कार्बनिक यौगिकों का संश्लेषण किया। उनकी गणना महान रसायनज्ञों में होती है।

## परिचय
इनका जन्म पैरिस में एक डॉक्टर के यहाँ हुआ था। इन्होंने पहले इतिहास और दर्शन का अध्ययन किया, फिर विज्ञान की ओर इनकी रुचि बढ़ी। सन् १८५१ में अध्यापक हो गए और शोधकार्य करते रहे। सन् १८५४ में इन्होंने डॉक्टरेट की उपाधि प्राप्त की। सन् १८५९ में कार्बनिक रसायन के प्रोफेसर नियुक्त हुए और इसके छह वर्ष बाद कॉलेज ऑफ़ फ्रांस के अध्यक्ष भी हो गए। पैस्टर की मृत्यु के अनंतर ये ऐकैडमी ऑफ़ सायंसेज़ के स्थायी सचिव बने रहे।

बर्टलो ने कार्बनिक यौगिकों के संश्लेषण के संबंध में अत्यंत महत्वपूर्ण कार्य किए। इनके पहले वैज्ञानिकों की यह धारणा थी कि प्रयोगशाला में कार्बनिक यौगिकों के निर्माण बिना जैवक्रिया (vital activity) असंभव है, किंतु इन्होंने हाइड्रोकार्बन, वसा, शर्करा तथा अन्य यौगिक बनाकर यह सिद्ध कर दिया कि ये सामान्य विधियों से तैयार किए जा सकते हैं। कार्बनिक यौगिकों से संबंधित इनके अनेक शोधपत्र प्रकाशित हुए।

इन्होंने कुछ समय तक विस्फोटकों पर भी कार्य किया। सन् १८७०-७१ में ये फ्रांस की वैज्ञानिक सुरक्षा समिति के अध्यक्ष भी रहे।

इन्होंने अपने जीवन के अंतिम वर्ष रसायन शास्त्र के इतिहास लिखने में व्यतीत किए। इन्होंने कीमियागरी (alchemy) पर पाई जानेवाली प्राचीन ग्रीक तथा अरबी की पुस्तकों का अनुवाद भी कराया और उन्हें कलेक्शन ऑव एंशेंट ग्रीक केमिस्ट्स (Collection of Ancient Greek Chemists) नाम से सन् १८८७-८८ में प्रकाशित किया। इन्होंने और भी पुस्तकें लिखीं, जिनमें सायंस एट फिलॉसोफ़ी (Science et Philosophie) सन् १८८६ में तथा ला रिवोल्यूशन शिमिक लेवॉज़्ये (La Revolution Chimique Lavoisier) सन् १८९० में लिखी गईं, अत्यंत प्रसिद्ध हैं।


Berthelot, Marcellin – Révolution chimique, 1890 – BEIC 11800561.jpg|*La Révolution chimique*, 1890


श्रेणी:रसायनज्ञ
फन्नी

right|thumb|200px|लकड़ी चीरने के लिए उपयुक्त '''फन्नी'''
right|thumb|100px|फन्नी का आदर्श रूप
left|thumb|200px|फन्नी की कार्यसिद्धान्त : बलों का मान एवं दिशा परिवर्तन
**फान** या **फन्नी** (wedge) एक सरल उपकरण है जिसमें दो परस्पर झुके हुए तल (नत-तल) होते हैं। यह छः सरल मशीनों में से एक है।

फन्नी का उपयोग दो वस्तुओं को अलग करने, किसी चीज को उठाने या किसी चीज को अपने स्थान पर बनाए रखने के लिए किया जाता है। इसकी विशेषता है कि इसके भोथरे सिरे पर लगने वाले बल को यह अपने नत-तलों के लम्बवत दिशा में लगने वाले बलों के रूप में बदल देती है। फन्नी से मिलने वाला यांत्रिक-लाभ (mechanical advantage) इसके स्लोप की लम्बाई और इसकी चौड़ाई के अनुपात के बराबर होती है।

श्रेणी:यान्त्रिकी
पुनर्निवेश दिनांक

**एक्स-डिविडेंड दिनांक** अथवा **पुनर्निवेश दिनांक** निवेश से सम्बंधित एक शब्द है जो भुगतान से सम्बंधित समय द्वारा परिभाषित किया जाता है।

श्रेणी:शेयर बाज़ार
शिवकुमार मिश्र

**शिव कुमार मिश्र** (1916 - 12 दिसम्बर 2007) का जन्म उन्नाव में हुआ और पालन पोषण कानपुर में हुआ। उन्हें मार्क्सवादी कम्युनिस्ट पार्टी के उत्तर प्रदेश राज्य समिति के सदस्य के रूप में भी चुना गया। बाद में उन्होंने माकपा-एल की स्थापना की।

## सन्दर्भ

## बाहरी कड़ियाँ
* We mourn the passing away of Comrade Shiv Kumar Mishra

श्रेणी:1916 में जन्मे लोग
श्रेणी:२००७ में निधन
रेडियो दूरदर्शक

right|thumb|300px|१०० मीटर का रेडियो दूरदर्शक
**रेडियो दूरदर्शक** या **रेडियो दूरदर्शी** (Radio telescope) एक प्रकार का दिशिक रेडियो ऐण्टेना (directional radio antenna) है जो रेडियो खगोलिकी के क्षेत्र में काम आता है। प्रायः ये परवलीय (पैराबोलिक) आकार के विशाल ऐण्टेना होते हैं जो अकेले या समूह (array) में प्रयुक्त होते हैं। इसी तरह के ऐण्टेना कृत्रिम उपग्रहों को ट्रैक करने तथा उनसे डेटा प्राप्त करने के लिए भी किया जाता है। रेडियो दूरदर्शक प्रकाशीय दूरदर्शक से इस मामले में अलग हैं कि ये विद्युतचुम्बकीय विकिरण के रेडियो आवृत्ति वाले भाग में काम करते हैं न कि 'ड्रिष्य प्रकाश' वाले भाग में। रेडियो वेधशालाएँ प्रायः आबादी वाले स्थानों से बहुत दूर लगायी जाती हैं ताकि रेडियो, टीवी, रैडार आदि का व्यतिकरण (इंटरफेरेम्स) वहाँ कम से कम हो।

## सन्दर्भ

## बाहरी कड़ियाँ

श्रेणी:रेडियो खगोलशास्त्र
देवापि

महाभारत के अनुसार **देवापि** पुरुवंशी हस्तिनापुर नरेश प्रतीप के ज्येष्ठ पुत्र थे। देवापि का अर्थ देवताओं का मित्र होता है। देवापि परम धर्मपरायण थे और उन्होने अपने तपोबल से ब्राह्मण्य प्राप्त किया और कहा जाता है कि ये अब भी योगी वेश में सुमेरु पर्वत के निकट रहते हैं। कलियुग की समाप्ति पर ये फिर सतयुग में चंद्रवंश की स्थापना करेंगे। इनके छोटे भाई को गद्दी दी गई तो राज्य में १२ वर्ष की अनावृष्टि हुई। देवापि उस समय तपस्या में लगे थे और ब्राह्मणों के कहने पर जब इन्हें राज्य सौंपा गया तो छोटे भाई शान्तनु से कहकर इन्होंने यज्ञ कराया और स्वयं उनके पुरोहित बने। ऐसा करने पर खूब वर्षा हुई।

**(२)** 'देवापि' नाम के एक और भी राजा महाभारतकाल में हुए थे जो पांडवों के पक्ष में लड़े थे।

## सन्दर्भ
श्रेणी:पौराणिक पात्र
देवकीनन्दन शुक्ल

**देवकीनंदन शुक्ल** हिन्दी साहित्यकार थे।

देवकीनन्दन शुक्ल का जन्म कन्नौज नगर से लगभग एक मील दूर मकरंदनगर नामक गाँव में हुआ था। इनका रचनाकाल संवत् १८४० से १८६० तक माना जाता है। ऐसा प्रतीत होता है कि संवत् १८४१ में 'शृंगारचरित' की रचना करने तक इन्होंने किसी का आश्रय नहीं ग्रहण किया और स्वतंत्र रूप से काव्यरचना किया करते थे। तत्पश्चात् ये कुंवर सरफराज गिरि नामक संपन्न महंत के आश्रय में रहने लगे जहाँ संवत् १८४३ वि. में 'सरफराज चंद्रिका' नामक अलंकारग्रंथ की रचना की। इसके पश्चात् देवकीनंदन हरदोई जिले में स्थित रुद्दामऊ नामक स्थान के रईस महाराज अवधूतसिंह जी के आश्रय में चले गए जहाँ इन्होंने 'अवधूतप्रकाश' नामक ग्रंथ की रचना की। शिवसिंह सरोज में इनके केवल नखशिख ग्रंथ का उल्लेख है, परंतु मिश्रबंधुओं ने 'शृंगारचरित्र' और 'अवधूतभूषण' नामक दो और ग्रंथों का उल्लेख किया है। अवधूतभूषाण वस्तुत: शृंगारचरित् का ही परिवर्धित रूप है। शृंगारचरित यद्यपि इनका आरंभिक ग्रथ है, तथापि उससे देवकीनंदन जी का पांडित्य प्रकट होता है। इसकी रचना मुख्यत: दोहों में है जिसमें नायिकाभेद और अलंकारों का विशद वर्णन है। इस ग्रंथ में इन्होंने कूटार्थक प्रयोग भी किए हैं, जिससे साहित्य में इनकी गहरी पैठ व्यक्त होती है।

## सन्दर्भ
श्रेणी:हिन्दी साहित्यकार
स्वामी आनन्दबोध

**स्वामी आनन्दबोध सरस्वती** (१९०९ - अक्टूबर १९९४) आर्यसमाज के नेता तथा संसद सदस्य थे। उनका मूल नाम 'रामगोपाल शालवाले' था।

श्री आनन्दगोपाल शालवाले का जन्म कश्मीर के अनन्तनाग में हुआ था। उनके पिता का नाम श्री लाला नन्दलाल था जो मूलतः अमृतसर के निवासी थे।

सन १९२७ में अमृतसर से दिल्ली आ गए । दिल्ली आकर आप आर्य समाज के नियमित सदस्य बने । आप को पं. रामचन्द्र देहलवी की कार्यशैली बहुत पसन्द आयी तथा आप ने उन्हें अपनी प्रेरणास्रोत बना लिया ।  आर्य समाज के प्रति समर्पण भाव तथा मेहनत व लगन के परिणामस्वरूप आपको आर्य समाज दीवान हाल का मन्त्री बनाया गया। बाद में आप इस समाज के प्रधान बने। इन पदों को आपने लम्बे समय तक निभाया । इस आर्य समाज के पदाधिकारी रहते हुए ही आपने सामाजिक कार्यों का बड़े ही सुन्दर ढ़ंग से निर्वहन किया ।

आप की प्रतिभा का ही यह परिणाम था कि आप आर्य प्रतिनिधि सभा, पंजाब के अनेक वर्ष तक अन्तरंग सदस्य रहे । अनेक वर्ष तक आप आर्य समाज की सर्वोच्च सभा सार्वदेशिक आर्य प्रतिनिधि सभा के उपमन्त्री, उप प्रधान तथा प्रधान रहे। उच्चकोटि के व्याख्यानकर्ता, उच्चकोटि के संगठनकर्ता तथा आर्य समाज के उच्चकोटि के कार्यकर्ता लाला रामगोपाल जी ने सदा आर्य समाज की उन्नति में ही अपनी उन्नति समझी तथा इस के लिए किसी भी सीमा तक जा सकते थे । देश के उच्च अधिकारियों से आप का निकट का सम्पर्क था तथा बड़े-बड़े काम भी आप सरलता से निकलवा लेते थे ।

आप ही के प्रयास से हैदराबाद सत्याग्रहको राष्ट्रीय स्वाधीनता संग्राम स्वीकार किया गया ।  आपके नेतृत्व में अनेक आन्दोलन व अनेक सम्मेलन किए गय । कालान्तर में आपने संन्यास की दीक्षा स्वामी सर्वानन्द जी से ली तथा रामगोपाल शालवाले से **स्वामी आनन्द बोध** हुए ।

आपने "पूजा किसकी?" , "ब्रह्मकुमारी संस्था" आदि पुस्तकें भी लिखीं । १९७८ इस्वी में आप की सेवाओं को सामने रखते हुए आप का अभिनन्दन भी किया गया तथा इस अवसर पर एक अभिनन्दन ग्रन्थ भी प्रकाशित किया गया।

आप का  अक्टूबर १९९४ देहान्त हो गया ।

## बाहरी कड़ियाँ
*स्वामी आनन्दबोध

श्रेणी:आर्यसमाजी
वायुपत्रक

किसी वायुयान के पंख (wing) आदि के अनुप्रस्थ काट (cross-section) के आकार का नाम **वायुपत्रक** (airfoil या aerofoil) है। वायुयान के पंख के अलावा प्रोपेलर, रोटर या टर्बाइन के ब्लेड के अनुप्रस्थ काट के आकार को भी वायुपत्रक कहते हैं। इस आकार का बहुत महत्व है क्योंकि गति के समय बलों का परिणाम व दिशा इस पर निर्भर करती है।
right|thumb|300px|इस वायुयान के पंख के सबसे दाहिनी ओर इसके अनुप्रस्थ काट का प्रोफाइल (वायुपत्रक) दिखाई दे रहा है।
left|thumb|300px|एक वायुपत्रक
















center|600px|thumb|वायुपत्रकों के कुछ उदाहरण

left|thumb|300px|NACA 0012 के परितः (इर्दगिर्द) स्ट्रीमलाइनों की दशा

right|thumb|300px|लिफ्ट-ड्रैग ग्राफ

श्रेणी:वायुगतिकी
धारारेखा

right|thumb|300px|मोटरकार की प्रवाहरेखाएँ
किसी तरल के प्रवाह के सन्दर्भ में **धारारेखाएँ** (स्ट्रीमलाइन्स), **स्ट्रीकलाइन्स** और **पथरेखाएँ** (पाथलाइन्स) उस प्रवाह से सम्बन्धित क्षेत्ररेखाएँ हैं। यदि तरल का प्रवाह समय के साथ अपरिवर्ती है तो ये तीनों रेखाएँ एक ही होतीं हैं, किन्तु यदि प्रवाह समय के साथ परिवर्ती हो तो तीनों अलग-अलग होंगीं। 

; धारारेखाएँ
धारारेखाएँ रेखाओं का समूह है जिसकी स्पर्शरेखाएँ उन बिन्दुओं पर तरल के वेग की दिशा को प्रदर्शित करता है। दूसरे शब्दों में, यदि तरल के कण द्रव्यमान रहित मान लिये जाँय तो धारारेखाएँ उनके गति का पथ दिखातीं हैं। 

; स्ट्रीकलाइन्स
उस तरल के कणों को बिन्दु सदृश मानते हुए यदि उनका बिन्दुपथ खीचा  जाय तो वह स्ट्रीकलाइन है। उदाहरण के लिये, किसी स्थिर बिन्दु से कोई रंजक लगातार छोड़ा जाय तो तो वह स्ट्रीकलाइन का निर्माण करेगा।

;पथरेखाएँ
वह पथ जिस पर तरल का कोई कण चलता है, उसे उस कण की पथरेखा कहते हैं।

श्रेणी:तरलगतिकी
कर्षण (भौतिकी)

तरल गतिकी में किसी तरल के अन्दर गति करने वाले किसी वस्तु पर सापेक्ष गति के विपरीत दिशा में लगने वाले बल को **कर्षण** (drag) कहते हैं। कभी-कभी इसे वायु-प्रतिरोध, या तरल-प्रतिरोध भी कहा जाता है। कर्षण बल तरल के दो स्तरों के बीच में भी लगता है और तरल और ठोस के तलों के बीच में भी। अन्य प्रतिरोधी बलों (जैसे घर्षण) से यह इस मामले में अलग है कि कर्षण बल का मान वेग पर निर्भर करता है जबकि घर्षण का मान वेग पर बहुत सीमा तक निर्भर नहीं करता।

## इन्हें भी देखें
*तरलगतिकी
*वायुपत्रक

श्रेणी:वायुगतिकी
श्रेणी:बल (भौतिकी)
खदिरवनी

**खदिरवनी** बौद्ध देवी तारा का एक रूप हैं। इस शब्द का अर्थ होता है - 'खैर के वन में रहनेवाली'। यह हरितवर्ण, वरद मुद्रा में तथा कमल धारण किए अंकित की जाती हैं। 'अशोक कांता' और 'एकजटा' इनकी सहचरी कही गई हैं।

## इन्हें भी देखें
* तारा (बौद्ध धर्म)

श्रेणी:बौद्ध धर्म
आचार्य रामदेव

**आचार्य रामदेव** (जन्म: ३१ जुलाई १८८१ - मृत्यु: ९ दिसम्बर १९३९) आर्यसमाज के नेता, शिक्षाशास्त्री, इतिहासकार, स्वतन्त्रता-संग्राम सेनानी एवं महान वक्ता थे। उन्होने भारतीय इतिहास के सम्बन्ध में मौलिक अनुसन्धान कर हिन्दी में अपना प्रसिद्ध ग्रन्थ **भारतवर्ष का इतिहास** प्रकाशित किया। आचार्य रामदेव जी ने १९२३ में देहरादून में कन्या गुरुकुल की स्थापना की जो 'कन्या गुरुकुल महाविद्यालय' नाम से जाना जाता है तथा गुरुकुल कांगड़ी विश्वविद्यालय का भाग है।

## परिचय
आचार्य रामदेव का जन्म पंजाब प्रान्त में होशियारपुर जिले के बजवाड़ा ग्राम में हुआ था। उनके पिता का नाम लाला चन्दूलाल था। वे अध्यापक थे, अत: उन्होंने अपने पुत्र की शिक्षा की व्यवस्था सुचारु रूप से की। १५ वर्ष की आयु में रामदेव जी ने मैट्रिक की परीक्षा उत्तीर्ण की और डी.ए.वी. कॉलेज लाहौर में अध्ययनार्थ प्रविष्ट हुए। उन दिनों गुरुकुल दल और कॉलेज दल में मतभेद पराकाष्ठा पर थे। रामदेव की सहानभूति गुरुकुल दल की और होने के कारण उन्हें कॉलेज से निष्कासित कर दिया गया। ऐसे कठिन समय में उन्हें महात्मा मुंशीराम जी ने सहारा दिया। मुंशीराम ने उन्हें आर्य प्रतिनिधि सभा पंजाब की साप्ताहिक पत्रिका (**आर्यपत्रिका**) का उपसम्पादक बना दिया। उन्होंने १९०४ में बी.ए. और १९०५ में सेण्ट्रल कॉलेज लाहौर से बी.टी. की परीक्षा उतीर्ण की।

महात्मा मुंशीराम ने आचार्य रामदेव को गुरुकुल कांगडी में मुख्य अध्यापक के पद पर नियुक्त किया। शिक्षाशास्त्र के मर्मज्ञ आचार्य रामदेव ने गुरुकुल की व्यवस्था, पाठ्यपद्धति, तथा शिक्षा प्रणाली में अनेक सुधार किये। संस्कृत और वेद तथा आर्ष ग्रन्थों के साथ साथ अर्थशास्त्र, इतिहास, राजनीति, गणित, अंग्रेजी तथा विज्ञान भी पाठ्यक्रम में मिलाये गये। इन परिवर्तनों की वजह से गुरुकुल कांगडी ने एक विश्वविद्यालय का दर्जा हासिल किया। रामदेव १९३२ में देश के स्वाधीनता संग्राम में कूद पड़े। पंजाब में कांग्रेस आन्दोलन के सर्वाधिकारी रहे और कारावास भी भोगा। १९३६ में होनेवाले "कांफ्रेंस ऑफ लिविंग रिलीजन्स" में सम्मिलित होने का निमन्त्रण प्राप्त कर आप उसमे जाने के लिये तैयार हुए परन्तु पक्षाघात का आक्रमण होने के कारण यह यात्रा रुक गयी। ९ दिसम्बर १९३९ को लगभग तीन वर्ष की अस्वस्थता के पश्चात् देहरादून में उनका निधन हुआ।

## कृतियाँ
* **भारतवर्ष का इतिहास**, प्रथम खण्ड
* **भारतवर्ष का इतिहास**, द्वितीय खण्ड
* **भारतवर्ष का इतिहास**, तृतीय खण्ड
* **पुराण मत पर्यालोचन**
* **Arya samaj and its Detractors**
* **Vedic Dharma and Young India**
* **आर्य और दस्यु**
* **दिग्विजयी दयानन्द**
## इन्हें भी देखें
* स्वामी सोमदेव

## बाहरी कड़ियाँ
*आर्य संस्कृति के संवाहक आचार्य रामदेव
*आचार्य रामदेव द्वारा स्थापित कन्या गुरुकुल महाविद्यालय, देहरादून एक ऐतिहासिक शिक्षण संस्था

श्रेणी:भारतीय स्वतंत्रता सेनानी
श्रेणी:शिक्षाशास्त्री
श्रेणी:आर्य समाज
श्रेणी:भारतीय इतिहासकार
कर्षण (इंजीनियरी)

right|thumb|300px|रोल करके चलती हुई वस्तु पर लगने वाले बल
किसी वस्तु को किसी समतल पर चलाने के लिए लगाया गया बल **कर्षण** (Traction या tractive force) कहलाता है। यह बल मुख्यतः शुष्क घर्षण को जीतने के लिए लगाना पड़ता है।

## विविध प्रकार के कर्षण
right|thumb|300px|जर्मनी के DB E 40 शृंखला कर्षण मोटर उनसे घुमाए जाने वाले दो पहिए। इसके लिए एक-फेजी सीरीज मोटर का उपयोग किया गया है।
### ली गयी ऊर्जा के आधार पर
* भाप कर्षण
* डीजल कर्षण
* विद्युत कर्षण

### बल लगाने के स्थान के आधार पर
* आगे के पहिये की ड्राइव वाला
* पीछे के पहिये की ड्राइव वाला
* स्वतंत्र ड्राइव (प्रत्येक पहिये के लिये एक ड्राइव)
* सम्पूर्ण कर्षण

### अन्य
* मानव कर्षण
* पशु कर्षण
* केबल कर्षण

## इन्हें भी देखें
*कर्षण (भौतिकी)
*विद्युत कर्षण
*कर्षण मोटर

श्रेणी:बल
श्रेणी:यान तकनीकी
खमाच

**खमाच** भारतीय संगीत का एक राग है। यह संपूर्ण षाडव है। इसका वादी स्वर गांधार और संवादी निषाद है। आरोह में ऋषभ वर्जित है। निषाद शुद्ध, अवरोह कोमल और अन्य सभी स्वर शुद्ध लगते हैं। यह राग शृंगारप्रधान है। इसके गाने का समय रात्रि का द्वितीय पहर बताया गया है।

श्रेणी:भारतीय संगीत
खयरवाल

**[[खारवेल|खयरवाल]]** बारहवीं शती ई. में बिहार के शाहाबाद वाले भू-भाग पर शासन करने वाला एक राजवंश। इस वंश का प्रथम नरेश साधव था। उसका पुत्र रणधवल और पौत्र प्रतापधवल हुआ। प्रताप धवल के अनेक अभिलेख प्राप्त होते हैं। ये लोग गहड़वाल नरेश के करद सामंत थे। प्रतापधवल का पुत्र साहस ओर पौत्र इंद्रधवल थे। इंद्रधवल ने ११९७ में शासन आरंभ किया और इस वंश का प्रतापी शासक रहा। उसके पश्चात इस वंश के संबंध में विशेष जानकारी उपलब्ध नहीं है।

श्रेणी:भारत का इतिहास
श्रेणी:भारत के शासक
खर्ग

right|thumb|खर्ग नखलिस्तान की स्थिति (नीचे वाले भाग के केन्द्र में)
**खर्ग** (Kharga Oasis ; मिस्री अरबी : الخارجة el-Ḵarga उच्चारण [elˈxæɾɡæ]) मिस्र के पाँच नखलिस्तानों में से सबसे दक्षिणी नखलिस्तान है।

## परिचय
यह नखलिस्तान उत्तरदक्षिण १०० मील लंबा और पूर्वपश्चिम १२ से ५० मील चौड़ा, १८,००० वर्गमील विस्तृत है। यहाँ वर्षा बिल्कुल नहीं होती और न कोई प्राकृतिक जल स्रोत ही है किंतु लीबिया के रेगिस्तान के नीचे दबे छिद्रयुक्त बलुए पत्थर से रिसते पानी के अनेक कुएँ हैं। इस नखलिस्तान में खजूर के विस्तृत बगीचे हैं। यहाँ सुपारी और झाऊ में भी कुछ वृक्ष हैं।

यहाँ के निवासी बर्बर कबीले के हैं, जो चावल, जौ और गेहूँ पैदा करते हैं। खेती के अतिरिक्त यहाँ खजूर के छिलके और रेशे से चटाई और टोकरी बनाने का भी उद्योग होता है। १९०६ में बोरिंग द्वारा जल प्राप्तकर भूमि को उपजाऊ बनाने का प्रयास जारी है।

पुरा प्रस्तर युग में यहाँ लोगों के रहने का प्रमाण मिलता है और वन प्रस्तर युग के अवशेष यहां मिले हैं। फिराऊ न के काल में समझा जाता था कि वहाँ भूत रहते थे। सत्ताइसवें ईरानी वंश के शासकों के समय इस भूभाग को आर्थिक दृष्टि से विकसित करने के प्रयास हुए। दारा (डेरियस) के समय के वन १४२ फुट लंबे और ६३ फुट चौड़े अमेन के मंदिर के अवशेष यहाँ मिले हैं। नखलिस्तान के पूर्वी निकास के पास गिर्गा के रास्ते में एक विशाल रोमन दुर्ग के अवशेष है। असियुत की सड़क पर एक भव्य रोमन स्तंभ मंडप है। खर्ग नगर से, जो इस नखलिस्तान का मुख्य नगर है, कुछ दूर पर इसाइयों का कब्रिस्तान है जिसमें लगभग २०० चौकोर समाधि भवन है। उनमें से अधिकांश में ममी (सुरक्षित शव) रखे पाए गए हैं। मिस्र के ईसाई इस प्राचीन प्रथा का बहुत दिनों तक पालन करते रहे।

खर्ग नगर खजूर के जंगलों के बीच बसा हुआ नगर है। वहाँ कच्चे ईटों के बने मकान हैं। गलियाँ टेढ़ी मेढ़ी और सँकरी है। कुछ सड़कें पत्थर काटकर बनाई गई हैं। समझा जाता है कि हिरादोतस ने नखलिस्तान के इसी नगर का उल्लेख किया है जो थेबीज से सात दिन की यात्रा के मार्ग पर स्थित था। उसे यूनानियों ने आशीर्वाद का द्वीप कहा है। रोमन काल में और उससे पूर्व फिराऊनों के समय यहाँ देश से निर्वासित लोग भेजे जाते थे।

श्रेणी:मिस्र का भूगोल
खिचिंग

**खिचिंग** ओडिशा के मयूरभंज जिले में स्थित एक प्राचीन ऐतिहासिक गाँव है। यह भंज वंश की प्राचीन राजधानी है। भंज का राजवंश चित्तौड़ के राजपूतों की एक शाखा थी। इस राज्य के दो खंड थे जो क्रमश: खिचिंग और खिंजली कहे जाता थे। इस राजवंश के संस्थापक वीरभद्र थे। उन्हें 'आदि भंज' कहा जाता है। उनके संबंध में जनुश्रुति है कि उनका जन्म किसी पक्षी के अंडे से हुआ था और वशिष्ठ ऋषि ने उनका पालन पोषण किया।

खिचिंग में दो दुर्गो के अवशेष हैं जो विराटगढ़ और कीचक गढ़ कहे जाते हैं। भंज राजघराने की देवी चकेश्वरी कही जाती है। वहाँ उनकी एक दर्शनीय मूर्ति है। वहाँ नीलकंठेश्वर महादेव का मंदिर है जो वास्तुकला की दृष्टि से उल्लेखनीय है। वह भुवनेश्वर के मंदिरों की परंपरा में बना है और कदाचित् ११वीं या १२वीं शती का है।

श्रेणी:ओड़िशा
फलोद्यान

[thumb|right|[इंग्लैण्ड|इंग्लैंड का एक सेबों का बाग]]

खाद्य उत्पादन की दृष्टि से लगायी गये पेड़ों एवं झाड़ियों के समूह को **फलोद्यान** (फल + उद्यान ; orchard) कहते हैं। इनमें वे पेड़ होते हैं जो फल या मेवे उत्पन्न करते हैं जिनको बेचकर कमाई की जा सकती है।

कई बार फलौद्यान एक बड़े उद्यान का एक हिस्सा होते हैं, जहां वे न सिर्फ उद्यान को सौंदर्य प्रदान करते हैं अपितु फलों के उत्पादन से पालक को आर्थिक लाभ भी होता है। 

## इन्हें भी देखें
*फलों की खेती

श्रेणी:उद्यान विज्ञान और बाग़बानी
आनी विधानसभा निर्वाचन क्षेत्र, हिमाचल प्रदेश

**आनी विधानसभा निर्वाचन क्षेत्र** हिमाचल प्रदेश विधानसभा के 68 निर्वाचन क्षेत्रों में से एक है। कुल्लू जिले में स्थित यह निर्वाचन क्षेत्र अनुसूचित जाति के लिए आरक्षित है। 2012 में इस क्षेत्र में कुल 72,274 मतदाता थे।

## विधायक

## चुनावी आंकड़े

**<big>कालक्रम</big>**


ImageSize = width:1000 height:160
PlotArea  = left:20 right:50 bottom:80 top:10
AlignBars = early

Colors =
 id:canvas   value:white
 id:CON     value:blue  legend: कांग्रेस
 id:BJP     value:orange legend: भाजपा
 id:JP     value:green legend: जनता_पार्टी
 id:OTH value:rgb(0.9,0.9,0.9) legend: अन्य

DateFormat = yyyy
Period   = from:1977 till:2016
TimeAxis  = orientation:horizontal
Legend   = columns:4 left:180 top:25 columnwidth:180

PlotData=
 bar:PRMs width:10 mark:(line,white) align:left fontsize:s

 from:1977 till:1982 shift:(-65,20)   color:CON text:"इश्वर दास 1977–1982"
 from:1982 till:1985 shift:(-22,-30)  color:BJP text:"खूब राम 1982–1985"
 from:1985 till:1990 shift:(-55,20)   color:CON text:"इश्वर दास 1985–1990"
 from:1990 till:1993 shift:(-30,-30)  color:BJP text:"खूब राम 1990–1993"
 from:1993 till:1998 shift:(-60,20)   color:CON text:"इश्वर दास 1993–1998"
 from:1998 till:2003 shift:(-60,-30)  color:CON text:"इश्वर दास 1998–2003"
 from:2003 till:2007 shift:(-48,20)   color:CON text:"इश्वर दास 2003–2007"
 from:2007 till:2012 shift:(-60,-30)  color:BJP text:"किशोरी लाल 2007–2012"
 from:2012 till:2014 shift:(-25,20)   color:CON text:"खूब राम 2012 –"
 


## इन्हें भी देखें
* मंडी लोक सभा निर्वाचन क्षेत्र
* हिमाचल प्रदेश के विधानसभा निर्वाचन क्षेत्रों की सूची

## बाहरी कड़ियाँ
* हिमाचल प्रदेश मुख्य निर्वाचन अधिकारी की आधिकारिक वेबसाइट

## सन्दर्भ

श्रेणी:हिमाचल प्रदेश के विधानसभा निर्वाचन क्षेत्र
जय हो (फ़िल्म)

***जय हो*** 2014 में प्रदर्शित भारत की हिन्दी एक्शन नाटक फ़िल्म है जिसके निर्देशक सुहेल ख़ान एवं निर्माता सुनील लुल्ला के साथ सुहेल ख़ान हैं। इसमें सलमान ख़ान और नवोदित कलाकार डैज़ी शाह के साथ साना खान और सुनील शेट्टी ने प्रमुख अभिनय किया है। फ़िल्म में तबु ने सलमान की बहन का अभिनय किया है जबकि डैनी डेन्जोंगपा ने मुख्य खलनायक की भूमिका में अभिनय किया है। फ़िल्म 2006 की तेलुगू फ़िल्म *स्टालिन* की पुनर्कृत्ति है। फ़िल्म 24 जनवरी 2014 को जारी की गई।
## पटकथा
जय अग्निहोत्री (सलमान ख़ान) एक बहुत दिलेर और सिद्धान्तवादी सेना अधिकारी है। वह अपने वरिष्ठ अधिकारियों की अवमानना के आरोप में सेना से निलंबित कर दिया जाता है।
## कलाकार
* सलमान ख़ान - मेजर जय अग्निहोत्री (पूर्व सेना अधिकारी)
* तबु - गीता अग्निहोत्री (जय की बड़ी बहन)
* सुनील शेट्टी - कर्नल अर्जुन कौल (विस्तारित कैमियो)
* डैनी डेन्जोंगपा - गृहमंत्री दशरथ सिंह
* सना खान - कविता सिंह पाटिल (दशरथ की पुत्री)
* डैज़ी शाह - रिंकी शाह
* नादिरा बब्बर - सुलोचना अग्निहोत्री (जय की माँ)
* जेनेलिया डिसूज़ा - पूजा (कैमियो)
* मुकुल देव - श्रीकांत पाटिल (दशरथ का दामाद व पार्टी कार्यकर्त्ता)
* महेश ठाकुर - रेहान
* रेशम टिपनिस - रिंकी की माँ
* अस्मित पटेल - सुमित
* यश टोंक - बाबु
* हारुण क़ाज़ी - दशरथ का पुत्र
* मोहनीश बहल - मुख्यमंत्री अशोक प्रधान
* महेश मांजरेकर - रिक्शा चालक
* आदित्य पंचोली - इंस्पेक्टर कदम (भ्रष्ट अधिकारी 1)
* शरद कपूर - इंस्पेक्टर सिद्दीकी (भ्रष्ट अधिकारी 2)
* पुलकित सम्राट - इंस्पेक्टर अभय राजपूत (ईमानदार पुलिस कर्मचारी)
* ट्यूलिप जोशी - मिसिज़ डिसूज़ा
* वरुण बडोला - मिस्टर डिसूज़ा
* नौहीद सेरुसी - सिमरन
* विकास भल्ला - रोहन (पूजा का भाई)
* ब्रूना अब्दुल्लाह - ऐनी
* सुदेश लहरी - पण्डित
* संतोष शुक्ला - मानिक

## विकास और संवर्धन
2012 में सोहेल खन ने तेलगू फिल्म स्टालिन का रीमेक बनाने की घोषणा की थी। पहले इस फिल्म का नाम मेंटल रखा गया था। इस फिल्म की शूटिंग 27 फ़रवरी 2013 को शुरु होनी थी। ..पर हुई मार्च मे। और इस फिल्म का नाम परिवर्तन होकर जय हो रख दिया गया। इस फिल्म के बारे में अफवाहे उड़ी थी की यह फिल्म केवल 3 डी फार्मेट में ही दिखाई जायेगी।
 
## संगीत

फ़िल्म *जय हो* का संगीत साजिद-वाजिद, देवी श्री प्रसाद और अमाल मलिक ने तैयार किया है। साजिद वाजिद ने फ़िल्म के 3 गाने रिकॉर्ड किये जबकि अमाल मलिक ने 1 गीत का निर्माण किया। एक गीत संगीत निर्देशक हिमेश रेशमिया ने गाया है जिसका संगीत साजिद-वाजिद ने तैयार किया। सभी गीत आयट्यून्स पर 24 दिसम्बर 2013 को जारी किये गये जिसमें 9 गीत शामिल थे।

## सन्दर्भ

## बाहरी कड़ियाँ
*
* बीबीसी हिन्दी पर फ़िल्म समीक्षा।

श्रेणी:2014 में बनी हिन्दी फ़िल्म
इडियम न्युट्रल भाषा

**इदीओम नेउत्राल** (*Idiom Neutral*) एक कृत्रिम भाषा है, जिसे १९०२ में वाल्देमार रॉसेनबैर्गर नामक एक रूसी इंजीनियर ने निर्मित किया था। 

## बाहरी कड़ियाँ
* Holmes, M. A. F. (1903), Dictionary of the Neutral Language (Idiom Neutral), Neutral-English and English-Neutral, with a complete grammar in accordance with the resolutions of the International Academy of the Universal Language and a brief history of the Neutral Language. https://web.archive.org/web/20160416095236/https://sites.google.com/site/diksionardeidiomneutral/home, https://web.archive.org/web/20160317021445/https://archive.org/details/dictionaryneutr01holmgoog. Rochester, N. Y. (1903); Milton Keynes, UK (2010).
* Page F30: Complete grammar of Idiom Neutral

श्रेणी:निर्मित भाषाएँ
श्रेणी:अन्तर्राष्ट्रीय सहायक भाषाएँ
श्रेणी:विश्व की भाषाएँ
स्वामी शुकदेवानन्द स्नातकोत्तर महाविद्यालय

**स्वामी शुकदेवानन्द स्नातकोत्तर महाविद्यालय** (अंग्रेजी:S.S.P.G. College) भारत में उत्तर प्रदेश के जिला शाहजहाँपुर का एक ऐसा उल्लेखनीय शिक्षा संस्थान है जिसने स्व-वित्तपोषित परियोजना के सहारे उन्नति की। रुहेलखण्ड विश्वविद्यालय, बरेली से सम्बद्ध यह महाविद्यालय शाहजहाँपुर नगर में दिल्ली लखनऊ राजमार्ग के समीप मुमुक्षु आश्रम परिसर में स्थित है।

इस महाविद्यालय की स्थापना सन् 1964 में स्वामी शुकदेवानन्द सरस्वती ने अपनी मृत्यु से केवल एक वर्ष पूर्व की थी। सन् 1965 में स्वामीजी के निधन के पश्चात् इसका नामकरण इसके संस्थापक के नाम पर ही स्वामी शुकदेवानन्द स्नातकोत्तर महाविद्यालय कर दिया गया। वैसे इसे **एस॰एस॰पी॰जी॰ कॉलेज** के संक्षिप्त नाम से भी जाना जाता है।

सन् 1964 में स्थापना के एक वर्ष बाद 1965 में केवल बी॰एड॰ की कक्षाओं के साथ इस विद्यालय की शुरुआत हुई थी। उस समय बी॰एड॰ की कक्षाओं के लिये ही सरकार द्वारा अनुमति मिली थी। बाद में स्व-वित्तपोषित परियोजना के माध्यम से यह विद्यालय उत्तरोत्तर प्रगति करता गया।

कला, विज्ञान, वाणिज्य और शिक्षा संकाय के अलावा इस विद्यालय में कम्प्यूटर साइंस की शिक्षा भी दी जाती है। प्राचार्य, आचार्य, प्रवक्ता व अन्य सहकर्मियों के समर्पण भाव से काम करने के कारण इस संस्थान ने शिक्षा के क्षेत्र में गुणवत्ता के साथ कभी समझौता नहीं किया। और उसी के चलते आज इस मुकाम तक पहुँचा है।
## संकाय
इस महाविद्यालय में कला, विज्ञान, वाणिज्य और शिक्षा संकाय के अलावा कम्प्यूटर साइंस, प्रबन्धन व प्रशिक्षण के निम्न संकाय हैं:
### कला संकाय
***स्नातक स्तर:**
बी॰ए॰ 
### विज्ञान संकाय
***स्नातक स्तर:**
बी॰एससी॰ (बायोग्रुप)
### वाणिज्य संकाय
***स्नातकोत्तर स्तर:**
एम॰कॉम॰ 
### शिक्षा संकाय
***स्नातक स्तर:**
बी॰एड॰
***स्नातकोत्तर स्तर:**
एम॰एड॰ 
### कम्प्यूटर विज्ञान संकाय
***स्नातक स्तर:**
बी॰सी॰ए॰
***स्नातकोत्तर स्तर:**
पी॰जी॰डी॰सी॰ए॰ 
### प्रबन्धन प्रशिक्षण संकाय
***स्नातक स्तर:**
बी॰बी॰ए॰
## सन्दर्भ

## इन्हें भी देखें
* बरेली कॉलेज
## बाहरी कड़ियाँ
* स्वामी शुकदेवानन्द स्नातकोत्तर महाविद्यालय  - अधिकृत जालस्थल

श्रेणी:शिक्षण संस्थान
श्रेणी:उत्तर प्रदेश के शिक्षा संस्थान
माध्वी नाटक

काशी हिन्दू विश्वविद्यालय में ‘माध्वी’ का नाट्य-मंचन
काशी के सांस्कृतिक गौरव की पहचान है।

‘माध्वी’ महाभारत के उद्योग पर्व से ली गई एक संवेदनशील कथा है। इसमें कथा नायिका माध्वी एक पितृसतात्मक समाज में विडंबनापूर्ण जीवन जीने को अभिशप्त है। पुरुषार्थ दंभ के प्रबल आवेग में माध्वी के खुद का कोई अस्तित्व नहीं। माध्वी अपने महत्वाकांक्षी पिता राजा ययाति द्वारा मुनिकुमार गालव को भेंट कर दी जाती है। कारण यह है कि वह मुनिकुमार गालव के 800 अश्वमेधी घोड़ों की याचना को पूरा नहीं कर पाता है। दूसरी ओर मुनिकुमार गालव ऋषि विश्वामित्र को गुरुदक्षिणा के रूप में 800 अश्वमेधी घोड़ों को देने के लिए वचनबद्ध है।

माध्वी को पाकर मुनिकुमार गालव यह सोचता है कि अब उसके पास एकमात्र माध्वी ही वह साधन है जिसके द्वारा वह अपने गुरु के वचन को पूर्ण कर सकता है। अतिसुंदर रूपवती माध्वी को नव-यौवन प्राप्ति का आशिर्वाद मिला है साथ ही यह भी कि माध्वी के गर्भ से उत्पन्न बालक भविष्य में एक प्रतापी सम्राट होगा। मुनिकुमार गालव माध्वी को लेकर आर्यावत के उन सम्राटों के पास जाता है जो माध्वी के बदले उसे 800 अश्वमेधी घोड़े प्रदान कर सके। कई राजाओं को पति रूप में स्वीकारने को विवश माध्वी हर जगह मानसिक एवं शारीरिक प्रताड़ना को झेलती है। उसे अपने ममत्व और वात्सल्य का भी त्याग करना पड़ता है। सबसे कारुणिक स्थिति तब उत्पन्न होती है जब बेबस माध्वी भावहीन मुद्रा में ऋषि विश्वामित्र तक को वरण कर लेती है क्योंकि मुनिकुमार गालव माध्वी को कई राजाओं को सौंपकर भी 800 अश्वमेधी घोड़ों को नहीं जुटा पाता है। यह पूरी कहानी माध्वी के इर्द-गिर्द घूमती हुई इस सच को उजागर करती है कि हर पुरुष स्त्री देह को अपनी इच्छापूर्ति का साधन-मात्र समझता है। उसे स्त्री मन, बुद्धि, आत्मा और चेतना का ख्याल नहीं होता है। वह सौंदर्य का उपासक तो है किंतु वह स्त्री के ऊपर स्वछंद शासन की भी अदम्य इच्छा रखता है।

## सन्दर्भ
हरित क्रांति

** हरित क्रांति ** सन् १९४०-६० के मध्य कृषि क्षेत्र में हुए शोध विकास, तकनीकि परिवर्तन एवं अन्य कदमों की श्रृंखला को संदर्भित करता है जिसके परिणाम स्वरूप पूरे विश्व में कृषि उत्पादन में अभूतपूर्व वृद्धि हुई। इसने हरित क्रांति के पिता कहे जाने वाले नौरमन बोरलोग के नेतृत्व में संपूर्ण विश्व तथा खासकर विकासशील देशों को खादान्न उत्पादन में आत्मनिर्भर बनाया। उच्च उत्पादक क्षमता वाले प्रसंसाधित बीजों का प्रयोग, आधुनिक उपकरणों का इस्तेमाल, सिंचाई की व्यवस्था, कृत्रिम खादों एवं कीटनाशकों के प्रयोग आदि के कारण संभव हुई इस क्रांति को लाखों लोगों की भुखमरी से रक्षा करने का श्रेय दिया जाता है।

हरित क्रांति का पारिभाषिक शब्द के रूप में सर्वप्रथम प्रयोग १९६८ ई. में पूर्व संयुक्त राज्य अंतर्राष्ट्रीय विकास एजेंसी (USAID) के निदेशक विलियम गौड द्वारा किया गया जिन्होंने इस नई तकनीक के प्रभाव को चिन्हित किया।

भारत के हरित क्रांति के जनक एम॰ एस॰ स्वामीनाथन हैं। ऐसी दिशा में उठाए गए कुछ महत्वपूर्ण कदमों ने सूखा, बाढ़, चक्रवात, आग, तथा बीमारी के लिए फसल बीमा के प्रावधान और किसानों को कम दर पर सुविधाएं प्रदान करने के लिए ग्रामीण बैंक, सहकारी समितियों और बैंकों की स्थापना सम्मिलित थे। किसानों के लाभ के लिए भारत सरकार ने किसान क्रेडिट कार्ड और दुर्घटना बीमा योजना (पीएआईएस) भी शुरू की।

* भारत की हरित क्रांति

## सन्दर्भ

श्रेणी:कृषि
विजय सालस्कर

**विजय सालस्कर** मुंबई पुलिस में सेवारत एक वरिष्ठ पुलिस इंस्पेक्टर और एनकाउंटर स्पेशलिस्ट थे। इन्हें अलग अलग मुठभेड़ों में 75-80 अपराधियों को मार गिराने का श्रेय दिया जाता है - जिसमें से अधिकांश अरुण गवली गिरोह के सदस्य थे। सालस्कर नवंबर 2008 के मुंबई हमलों में आतंकवादियों से लड़ते हुए शहीद हुए।

;विजय सालस्कर

:एंटी-एक्सोरशन सेल, मुंबई
:**उपनाम**	एनकाउंटर स्पेशलिस्ट
:**मृत्यु का स्थान**	मुंबई, महाराष्ट्र, भारत
:**सेवा/शाखा**	महाराष्ट्र पुलिस सेवा में अफसर
:**सेवा काल**	25 साल
:**दर्जा**	एंटी-एक्सोरशन सेल के प्रमुख
:**पुरस्कार**	अशोक चक्र
:**संबंध**	- हेमलता सालस्कर (माता), स्मिता सालस्कर (पत्नी)

## इन्हें भी देखें
* अशोक कामटे 
* हेमंत करकरे 
* तुकाराम ओंबले
* संदीप उन्नीकृष्णन

## सन्दर्भ

श्रेणी:भारतीय पुलिस अधिकारी
श्रेणी:2008 के मुंबई हमलों से जुड़े लोग
श्रेणी:2008 के मुंबई हमलों के शिकार
श्रेणी:अशोक चक्र सम्मानित लोग
पद्म पुरस्कार

**पद्म पुरस्कार** भारत के सर्वोच्च नागरिक पुरस्कारों में से एक हैं। ये पुरस्कार, विभिन्न क्षेत्रों जैसे कला, समाज सेवा, लोक-कार्य, विज्ञान और इंजीनियरी, व्यापार और उद्योग, चिकित्सा, साहित्य और शिक्षा, खेल-कूद, सिविल सेवा इत्यादि के संबंध में प्रदान किए जाते हैं। ये पुरस्कार प्रत्येक वर्ष गणतंत्र दिवस के अवसर पर उद्घोषित किये जाते हैं तथा सामान्यतः मार्च/अप्रैल माह में राष्ट्रपति भवन में आयोजित किये जाने वाले सम्मान समारोहों में भारत के राष्ट्रपति द्वारा प्रदान किये जाते हैं।

## श्रेणियाँ
पद्म पुरस्कार तीन श्रेणियों में प्रदान किए जाते हैं। 
* “पद्म विभूषण” असाधारण और विशिष्ट सेवा; 
* “पद्म भूषण” उत्कृष्ट कोटि की विशिष्ट सेवा और 
* “पद्म श्री” किसी भी क्षेत्र में विशिष्ट सेवा के फलस्वरूप प्रदान किया जाता है।

## सन्दर्भ

* कौन है वे 8 हस्तियां जिन्हें 2023 में पदम भूषण पुरस्कार से नवाजा गया।   उन 8 हस्तियों की सूची 



श्रेणी:भारत सरकार द्वारा दिए जाने वाले सम्मान 
2023 में उत्तर प्रदेश के पूर्व मुख्यमंत्री मुलायम सिंह यादव को मरणोपरांत पद्य विभूषण देने की घोषणा की गई है।
चमराजेन्द्र वोडेयार

right|thumb|300px|चामराजेन्द्र ओडियार
**चामराजेंद्र ओडियार** (1863–94) मैसूर राज्य के अंतिम हिंदू राजा कारुगहल्ली वंशीय चामराज के पौत्र थे। महाराज कृष्णराज ने उन्हें गोद लिया था। यशस्वी पिता की २७ मार्च १८६८ की मृत्यु के उपरांत जब तक वे १८ वर्ष के पूर्ण वयस्क नहीं हो गए तब तक अंग्रेजों ने उनके नाम से शासन किया।

महाराज स्वयं बड़े ही दूरदर्शी, न्यायप्रिय, उदार, निरभिमानी, मर्यादित तथा कुशल शासक थे। कलाकौशल तथा संगीत से विशेष प्रेम था। शासनप्रबंध भी उन्होंने बड़ी निपुणता से किया। उनके पूर्व मैसूर राज्य में भीषण अकाल पड़ चुका था। परंतु मितव्ययता और किसानों को विशेष रूप से उत्साहित कर उन्होंने अन्नसंकट दूर किया। शिक्षा में महाराज की विशेष अभिरुचि थी। बालकों की ही नहीं, बालिकाओं की शिक्षा की भी अधिक उन्नति हुई। आश्चर्य और गर्व की बात है कि भारतीय राज्यों में सबसे पहले उन्होंने ही मैसूर में प्रतिनिधि शासन की नीवं डाली। उन्होंने जिस विधानसभा की स्थापना की उसकी संख्या बढ़ती ही रही।

अपने शासनकाल के अंतिम दिनों में स्वामी विवेकानंद को अमरीका भेजने का व्यय देकर; अपने को बड़ा ही लोकप्रिय शासक बना लिया था। अत: स्वामीजी ने विदेश जाकर हिंदू धर्म की जो इतनी प्रतिष्ठा जमाई उसमें उनका योगदान कम नहीं था। प्रसन्न हाकर स्वामी जी ने उनको तथा उनके परिवार को आशीर्वाद दिए थे। आशीर्वाद का वह पत्र बड़े महत्व का है। खेद है कि ऐसे लोकप्रिय शासक डिपथीरिया के भयानक रोग से ग्रस्त हो १८९४ ई. में चल बसे।

अंग्रेज गवर्नर जनरलों ने उनके कुशल शासनप्रबंध की भूरि भूरि प्रशंसा की है। पति की मृत्य के उपरंत महारानी श्रीमती वाणीविलास ने संनिधान से संरक्षिका के रूप में बड़ी योग्यता से कार्य किया।

श्रेणी:भारत के शासक
श्रेणी:मैसूर के राजा
श्रेणी:मैसूर के लोग
हरीश मेहरा

**हरीश चन्द्र मेहरा** १४ वर्ष की आयु में भारत के राष्‍ट्रीय वीरता पुरस्‍कार के सर्वप्रथम विजेता थे। राष्ट्रीय वीरता पुरस्कार की शुरुआत हरीश चन्द्र की वीरता को देखकर ही आरम्भ की गयी थी।
## जीवन
हरीश चन्द्र का जन्म वर्ष १९४४ में हुआ। उनकी माता का नाम लक्ष्मी देवी और पिता का नाम राजिन्द्र नाथ मेहरा था। वित्तीय बाधाओं के कारण मेहरा अपनी पढ़ाई आगे नहीं बढ़ा पाये और संघ लोक सेवा आयोग के धोलपुर हाउस कार्यालय में अवर श्रेणी लिपिक की नौकरी करना आरम्भ कर दिया। तीन वर्ष बाद उन्हें बिना किसी प्रोन्नति के प्रकाशन नियंत्रक के पद पर स्थानान्तरित कर दिया गया। उसी कार्यालय से वर्ष २००४ में वो उच्च श्रेणी लिपिक के पद से सेवा निवृत्त हुये।

## राष्ट्रीय वीरता पुरस्कार
हरीश चन्द्र मेहरा वो बालक थे जिनकी बहादूरी से प्रेरित होकर यह विशेष पुरस्कार आरम्भ किया गया था। २ अक्टूबर१९५७ को भारत के तत्कालीन प्रधानमंत्री जवाहरलाल नेहरू, इंदिरा गांधी, जगजीवन राम सहित विभिन्न गणमान्य दिल्ली के रामलीला मैदान में रामलीला देख रहे थे। मेहरा वहाँ दर्शक मंडप (शामियाना) में स्काउट के रूप में थे जहाँ अन्य सभी व्यक्ति बैठे हुये थे। शामियाने में आतशबाज़ी से निकली एक चिंगारी से अचानक आग लग गयी। चौदह वर्ष के स्काउट बालक (हरीश मेहरा) ने २० फुट ऊँचे स्तम्भ पर चढ़कर जल रहे शामियाने के कपड़े को अपने स्काउट के चाकू से काटकर आग पर काबू पाया। यह कार्य करने में हरीश के दोनों हाथ बुरी तरह झुलस गए थे। एक बालक के इस साहस से नेहरू अत्यधिक प्रभावित हुए और उन्होंने अखिल भारतीय स्तर पर ऐसे बहादुर बच्चों को सम्मानित करने का निर्णय लिया। सबसे पहला पुरस्कार हरीश चन्द्र मेहरा को प्रदान किया गया।

१९५७ में पुरस्‍कार शुरू होने के बाद से भारतीय बाल कल्‍याण परिषद ८७१ बहादुर बच्‍चों को पुरस्‍कार प्रदान कर चुकी हैं, जिनमें ६१८ लड़के और २५३ लड़कियां शामिल हैं।

## सन्दर्भ

## बाहरी कड़ियाँ
* प्रेस विज्ञप्ति (अंग्रेज़ी में)

* https://www.thebetterindia.com/164363/nehru-childrens-day-national-bravery-awards-news/amp/

श्रेणी:जीवित लोग
श्रेणी:राष्‍ट्रीय वीरता पुरस्‍कार के प्राप्तकर्ता
श्रेणी:भारतीय बालक
श्रेणी:1944 में जन्मे लोग
चांग छुन् किउ

right|thumb|300px|किउ छुजी का १५०३ ई में निर्मित चित्र
**किउ छुजी** या **चांग छुन् किउ** (1148 – 1227) ताओ धर्म के अनुयायी संत थे जिनका जन्म सन् ११४८ में शांतुंग में हुआ था। मंगोल साम्राज्य के प्रतिष्ठाता चिंगेज खाँ ने सन् १२१९ में उन्हें बड़े आदरपूर्वक आमंत्रित किया। १५ मई सन् १२१९ का लिखा हुआ चिंगेज़ खाँ का वह पत्र अभी तक सुरक्षित है। पत्र पाकर सन् १२१९ में चांग शांतुंग से पीकिंग के लिये रवाना हुए। अनेक पर्वतशृंखलाएँ और नदी नाले लाँघकर वे हिंदुकुश पहुँचे, जहाँ चिंगेज खाँ ने अपनी सेना के साथ पड़ाव डाल रखा था। सन् १२२४ में वे अपनी यात्रा से लौटे। चांग के शिष्यों और साथियों ने इस साहसिक यात्रा का मनोरंजक वर्णन किया है। चिंगेज खाँ ने ताओ मठ बनाने के लिये कुछ भूमि चांग को दान दी थी।

श्रेणी:चीनी सन्त